**LĪGUMS Nr. 8.4/58**

**par ZZ Dats Vienotās Pašvaldību Sistēmas (VPS) programmatūras uzturēšanas un**

**datu izmitināšanas pakalpojumu sniegšanu**

Rēzeknē 2018.gada 15.janvārī

**Rēzeknes novada pašvaldība**, reģistrācijas Nr.90009112679, turpmāk – PAKALPOJUMA SAŅĒMĒJS, no vienas puses, un **sabiedrība ar ierobežotu atbildību “ZZ Dats”**, reģistrācijas Nr.40003278467, turpmāk – PAKALPOJUMA SNIEDZĒJS, no otras puses, abi kopā vai katrs atsevišķi turpmāk arī PUSES vai PUSE, pamatojoties uz atklāta konkursa „ZZ Dats Vienotās Pašvaldību Sistēmas (VPD) programmatūras uzturēšanas un datu izmitināšanas pakalpojumu sniegšana” (identifikācijas Nr. RNP 2017/51) rezultātiem, noslēdz sekojošu līgumu, turpmāk – LĪGUMS:

1. **Līguma priekšmets**
	1. Pakalpojuma sniedzējs sniedz ZZ Dats Vienotās Pašvaldības Sistēmas (VPS) programmatūras, turpmāk – PROGRAMMAS, uzturēšanas un, ja tas nepieciešams, ar šo Programmu saistīto datu bāzu izmitināšanas pakalpojumus.
	2. Līgums attiecas tikai uz tām Programmām, kuras iedarbinātas līdz Līguma noslēgšanas datumam.
	3. Programmu licencēšanas nosacījumus nosaka Pakalpojuma saņēmējam izsniegtā Programmu licence.

1.4. Pakalpojuma sniedzējs Pakalpojuma saņēmējam sniedz Līguma 1.2.punktā minēto Programmu uzturēšanu, tai skaitā, ja tas nepieciešams ar šo Programmu saistīto datu bāzu izmitināšanas pakalpojumus, turpmāk – PAKALPOJUMI, **no 2018.gada 1.janvāra līdz 2020.gada 31.decembrim**.

**2. Pakalpojumu saturs**

2.1. Pakalpojumi sevī ietver:

2.1.1. Programmu darbību tieši regulējošo Latvijas valsts normatīvo aktu prasību nodrošināšanu, kas nozīmē, ka tiek nodrošinātas Latvijas valsts likumu un Latvijas Republikas Ministru kabineta (MK) noteikumu prasības, bet netiek nodrošinātas pašvaldības saistošo noteikumu prasības;

2.1.2. Programmu jaunu versiju un lietotāju instrukciju, ja tādas ir izstrādātas un pēc tādām ir nepieciešamība, nosūtīšanu Pakalpojuma saņēmējam pēc tā pieprasījuma vai automātiski, izmantojot interneta tīklu. Programmu sākotnējās instalācijas ir pieejamas <http://www.zzdats.lv>;

2.1.3. telefoniskas vai e-pasta konsultācijas par Programmu lietošanu un uzstādīšanu katru darba dienu no plkst.9-00 līdz plkst.17-00 pa tālruni, vai e-pastu;

2.1.4. konsultācijas par Programmu lietošanu Pakalpojuma sniedzēja telpās, iepriekš vienojoties par laiku;

2.1.5. Programmu lietotāju un to tiesību administrēšanu, ja tas nepieciešams, nosūtot Pakalpojuma saņēmējam parakstītu un ieskenētu iesniegumu uz e-pasta adresi;

2.1.6. Pakalpojuma saņēmēja datu bāzu integritātes nodrošināšanu, datu bāzu versiju savietojamību, bet neiekļauj Pakalpojuma saņēmēja Programmu lietotāju ievadīto datu satura pareizības un aktualizācijas nodrošināšanu;

2.1.7. Pakalpojuma saņēmēja datu bāzu izmitināšanu uz Pakalpojuma sniedzēja servera, ja Pakalpojuma saņēmējam izmitināšana ir nepieciešama;

2.1.8. Pakalpojuma saņēmējam piekļuvi Pakalpojuma saņēmēja datiem vismaz 98% (deviņdesmit astoņi procenti) apmērā laika posmā no 2018.gada 1.janvāra līdz 2020.gada 31.decembrim, ja Pakalpojuma sniedzējs veic datu bāzu izmitināšanu pie Pakalpojuma sniedzēja;

2.1.9. elektroniskā pakalpojuma „nekustamā īpašuma nodoklis” vai citu Pakalpojuma sniedzēja elektronisko pakalpojumu portālā [www.epakalpojumi.lv](http://www.epakalpojumi.lv) darbības nodrošināšanu pēc Pakalpojuma saņēmēja pieprasījuma;

2.1.10. piekļuvi citu pašvaldību datiem Līguma 4.2..punktā uzrādītajā apjomā, ja cita pašvaldība ar Pakalpojuma sniedzēju ir noslēgusi atsevišķu līgumu;

2.1.11. datu apmaiņas nodrošināšanu ar Valsts zemes dienesta (VZD) Kadastra un Adrešu reģistriem, Zemesgrāmatu, Pilsonības un migrācijas lietu pārvaldes (PMLP) Iedzīvotāju reģistru un civilstāvokļu aktu reģistru, Valsts ieņēmumu dienestu (VID), Valsts sociālās apdrošināšanas aģentūru (VSAA), Ceļu satiksmes drošības direkciju (CSDD), Nodarbinātības valsts aģentūru (NVA), Uzturlīdzekļu garantiju fondu (UGF), Uzņēmumu reģistru (UR), Lauku atbalsta dienestu (LAD), Nepilngadīgo personu atbalsta informācijas sistēmu (NPAIS), Juridiskās palīdzības administrāciju (JPA), Centrālo statistikas pārvaldi (CSP), Valsts izglītības informācijas sistēmu (VIIS), Valsts tehniskās uzraudzības administrāciju (VTUA), komercbankām un Valsts kasi, ja Pakalpojuma saņēmējs ir noslēdzis līgumu ar attiecīgu iestādi un ja šāds līgums ir nepieciešams.

**3. Pakalpojuma sniedzēja pienākumi**

3.1. Pakalpojuma sniedzējs nodrošina:

3.1.1. Pakalpojuma saņēmēja datu drošību, kas nozīmē nesankcionētas datu piekļuves vai izmantošanas aizliegšanu, kā arī mehānisku datu zudumu nepieļaušanu gadījumā, ja Pakalpojuma sniedzējs veic datu bāzu izmitināšanu;

3.1.2. Fizisku personu datu aizsardzības likuma un citu saistošo normatīvo aktu prasību ievērošanu Līguma 2.1.punktā minēto pakalpojumu sniegšanas ietvaros;

3.1.3. Pakalpojuma saņēmēja konfidenciālas informācijas neizmantošanu savu vai trešo personu interesēs. Par konfidenciālu informāciju tiek uzskatīta tāda Pakalpojuma saņēmēja informācija, kura nav publiski pieejama trešajām personām;

3.1.4. nosacījumu izpildi, kuri ir noteikti Pakalpojumu saņēmēja un Valsts zemes dienesta sadarbības līgumā par datu apmaiņu attiecībā uz tehnisko resursu uzturētāju;

3.1.5. Pakalpojuma saņēmēja lietotājiem piekļuvi Programmām 5 (piecas) dienas pēc Līguma darbības izbeigšanās, ja Pakalpojuma saņēmējs nav veicis darbības, kas turpmāk būtu saistošas un attiektos uz Programmu uzturēšanas, tai skaitā, ja tas nepieciešams, ar šo Programmu saistīto datu bāzu izmitināšanas pakalpojumu sniegšanu.

**4. Pakalpojuma saņēmēja pienākumi**

4.1. Pakalpojuma saņēmējs nodrošina:

4.1.1. datu drošību, kas nozīmē nesankcionētas datu izmantošanas, kā arī mehānisku datu zudumu nepieļaušanu, ja Pakalpojuma saņēmēja dati nav izmitināti uz Pakalpojuma sniedzēja servera;

4.1.2. Programmu darbināšanai un 2.1.punktā minēto pakalpojumu saņemšanai nepieciešamās datortehnikas lietojumprogrammu, datortīklu un citas nepieciešamās tehniskās infrastruktūras pareizu darbību un primāro tehnisko atbalstu, kā arī atbilstību VPS lietošanas noteikumiem;

4.1.3. kompetentus Programmu lietotājus, kuri nes atbildību par atbilstošu Programmu lietošanu un datu bāzu satura aktualizēšanu, kā arī strādā saskaņā ar VPS lietošanas noteikumiem, kuri atrodami: <http://www.zzdats.lv>;

4.1.4. kompetentus datorspeciālistus Līguma 2.1.punktā minēto pakalpojumu kvalitatīvai saņemšanai, kuri strādā saskaņā ar VPS lietošanas noteikumiem, kuri atrodami <http://www.zzdats.lv>. Pakalpojumu saņēmējs informē Pakalpojumu sniedzēju par kontaktpersonu, kurai Pakalpojuma sniedzējs nepieciešamības gadījumā nosūta informāciju par VPS izmaiņām;

4.1.5. datu bāzu pieejamību ne mazāku kā 98% (deviņdesmit astoņi procenti) apmērā no 2018.gada 1.janvāra līdz 2020.gada 31.decembrim elektronisko pakalpojumu portāla [www.epakalpojumi.lv](http://www.epakalpojumi.lv) darbības nodrošināšanas mērķiem, ja Pakalpojuma saņēmēja dati nav izmitināti uz Pakalpojuma sniedzēja servera;

4.1.6. ja Pakalpojuma saņēmējs izmanto Pakalpojuma sniedzēja serveru resursus, tad Pakalpojuma saņēmējs nodrošina, ka šie serveru resursi tiek izmantoti tikai pašvaldības funkciju veikšanai un/vai citiem ar Programmu lietošanu saistītiem mērķiem;

4.1.7. Pakalpojuma saņēmējs atļauj un, ja Pakalpojuma saņēmēja dati nav izmitināti uz Pakalpojuma sniedzēja servera, nodrošina Pakalpojuma sniedzējam piekļuvi savām datu bāzēm un to saturam Līguma 2.1.punktā minēto pakalpojumu sniegšanas mērķiem, ievērojot Līguma 3.1.punkta nosacījumus;

4.1.8. Pakalpojuma sniedzēja konfidenciālas informācijas nesniegšanu trešajām personām. Par konfidenciālu informāciju tiek uzskatīta tāda Pakalpojuma sniedzēja informācija, kura nav publiski pieejama trešajām personām, tajā skaitā, jebkāda ar Programmām, datu bāzēm vai to struktūrām saistīta informācija vai dokumentācija.

4.2. Pakalpojuma saņēmējs neiebilst pret savas datu bāzes informācijas sniegšanu, kuru nodrošina Pakalpojuma sniedzēja programmatūra, citām pašvaldībām un valsts iestādēm to pamatfunkciju veikšanas mērķiem, tajā skaitā: dzīvesvietas deklarēšanas datus un to vēsturi; dzimtsarakstu datus un vēsturi; sociālās palīdzības datus un to vēsturi: pabalsti, pakalpojumi, izziņas, sociālais statuss; informāciju, kura nepieciešama sociālās palīdzības iztikas līdzekļu deklarācijas pārbaudei: īpašumi, ienākumi, uztur līgumi, radinieki u.c. Pakalpojuma sniedzējs atbilstoši Fizisko personu datu aizsardzības likuma un citu normatīvo aktu prasībām nodrošina Pakalpojuma saņēmējam pēc tā pieprasījuma informāciju par to, kurš citas pašvaldības vai valsts iestādes lietotājs kādus personu datus noteiktā laika periodā ir izmantojis.

4.3. Pakalpojuma saņēmējs ir ar Programmām apstrādājamo datu īpašnieks neatkarīgi no tā, vai Pakalpojuma sniedzējs nodrošina ar Programmu saistīto datu bāzu izmitināšanas pakalpojumu sniegšanu vai nenodrošina.

**5. Līgumcena un norēķinu kārtība**

5.1. Līguma 2.1.punktā minēto pakalpojumu cena, neieskaitot pievienotās vērtības nodokli (PVN) ir EUR 48750,00 (četrdesmit astoņu tūkstoši septiņi simti piecdesmit *euro*, 00 centi) un PVN 21% summa – EUR 10237,50 (desmit tūkstoši divi simti trīsdesmit septiņi *euro*, 50 centi). Kopējā līgumcena, kuru Pakalpojuma saņēmējs maksā Pakalpojuma sniedzējam par Pakalpojumu sniegšanu ir **EUR 58987,50** (**piecdesmit astoņi tūkstoši deviņi simti astoņdesmit septiņi *euro***, **50 centi**).

5.2. Ja saskaņā ar Latvijas Republikas normatīvajiem aktiem mainās pievienotās vērtības nodokļa (PVN) likme, tad Puses savstarpējos norēķinos piemēro jauno PVN likmi ar tās spēkā stāšanās datumu.

5.3. Pakalpojuma saņēmējs Līguma 5.1.punktā noteikto līgumcenu apmaksā pa ceturkšņiem pēc Pakalpojuma sniedzēja iesniegtā rēķina, kurš var būt sagatavots un nosūtīts elektroniski uz Pakalpojuma saņēmēja elektroniskā pasta adresi.

**6. Papildu pakalpojumi**

6.1. Ja Pakalpojuma saņēmējam ir nepieciešams Pakalpojuma sniedzēja speciālista apmeklējums, tad Pakalpojuma sniedzējs, iepriekš vienojoties par laiku, to nodrošina par atsevišķu (papildu) samaksu, kas tiek noteikta, balstoties uz Pakalpojuma sniedzēja speciālista vienas stundas izcenojumu. Apmeklējuma laikā tiek iekļauts arī speciālista ceļā pavadītais laiks.

6.2. Ja Pakalpojumu saņēmējam ir nepieciešama kādas no Līguma 1.2.punktā minētās VPS sastāvā esošās Programmas vai moduļa pirmreizējā iedarbināšana, tad starp Pakalpojuma saņēmēju un Pakalpojuma sniedzēju var tikt slēgts papildu līgums un norēķini notiek pēc izpildīta darba apjoma saskaņā ar Pakalpojuma sniedzēja speciālista vienas stundas likmi. Ja Programmu vai to moduļu pirmreizējai iedarbināšanai ir nepieciešama to sākotnēja instalēšana, tad to veic Pakalpojuma saņēmējs.

6.3. Pakalpojuma sniedzējs nodrošina Programmu lietotāju apmācību semināru veidā Pakalpojuma sniedzēja datorklasē par atsevišķu (papildu) samaksu. Par semināru laikiem Pakalpojuma sniedzējs iepriekš vienojas ar Pakalpojuma saņēmēju.

6.4. Pakalpojuma sniedzējs nodrošina sertifikācijas pārbaudījumu un sertifikāta izsniegšanu, ja sertifikācijas pārbaudījums ir sekmīgi nokārtots, par Līguma 1.2.punktā minēto programmu lietošanu par atsevišķu samaksu. Par sertifikācijas pārbaudījumu laikiem Pakalpojuma sniedzējs iepriekš vienojas ar Pakalpojuma saņēmēju.

6.5. Ja Pakalpojuma saņēmējs vēlas saņemt no Pakalpojuma sniedzēja papildus ar datu apstrādi vai Programmu papildināšanu saistītus papildu pakalpojumus, kuri nav minēti Līguma 2.1.punktā, tad Pakalpojuma sniedzējs tos var iepirkt Valsts elektronisko iepirkumu sistēmā (EIS) vai arī, slēdzot ar Pakalpojuma sniedzēju atsevišķu līgumu.

**7. Nobeiguma noteikumi**

* 1. Visi Līguma grozījumi vai papildinājumi ir veicami rakstiski, Pušu pārstāvjiem tos parakstot, ievērojot Publisko iepirkumu likuma 61.panta prasības. Tie ir spēkā no parakstīšanas brīža un ir Līguma neatņemamas sastāvdaļas.
	2. Puses pilnā apmērā atlīdzina viena otrai visus nodarītus zaudējumus, saskaņā ar Latvijas Republikas Civillikuma normām, ja zaudējumi ir radušies Līguma saistību neizpildes vai nepienācīgas izpildes rezultātā.
	3. Strīdus un domstarpības, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad strīds risināms tiesā, saskaņā ar Latvijas Republikas normatīvajiem aktiem.

7.4. Puses 3 (triju) darba dienu laikā informē viena otru par adreses, bankas vai citu rekvizītu izmaiņām.

7.5. Līgums sastādīts latviešu valodā uz 4 (četrām) lapām 2 (divos) eksemplāros ar vienādu juridisku spēku, no kuriem viens glabājas pie Pakalpojuma saņēmēja un viens pie Pakalpojuma sniedzēja, ar sekojošiem pielikumiem: Līguma pielikums Nr.1 „Tehniskais piedāvājums” uz 3 (trim) lapām un Līguma pielikums Nr.2 „Finanšu piedāvājums” uz vienas lapas.

1. **Pušu rekvizīti un paraksti**

|  |  |
| --- | --- |
| PAKALPOJUMA SAŅĒMĒJS | PAKALPOJUMA SNIEDZĒJS |
| **Rēzeknes novada pašvaldība** | **SIA “ZZ Dats”** |
| reģ.Nr.90009112679 | reģ.Nr.40003278467  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |